
Rwy’n cydnabod y defnydd o ChatGPT (https://chatgpt.com/) ar 10fed a’r 14eg o Fai 2025 er mwyn darganfod pwy sydd yn cytuno a anghytuno gyda damcaniaethwyr.

	Targedau o’r adborth modwl diwethaf
	Sut ydych wedi gweithio ar hwn?

	Adolygu sgiliau cyfeirnodi yng nghorff yr aseiniad, .e.e. dyfyniad hir ac aildrodd awdur: Llawlyfrau Cyfeirnodi | Prifysgol Cymru Y Drindod Dewi Sant 
	Rydw i wedi adolygu fy sgiliau cyfeirnodi gan defnyddio Llawlyfrau Cyfeirnodi | Prifysgol Cymru Y Drindod Dewi Sant 

	Defnyddio mwy o ddogfenaeth Cwricwlwm i Gymru i gefnogi'r drafodaeth.
	Rydw i wedi defnyddio mwy o dogfennau Llywodraeth Cymru a Estyn.

	Adolygu'r defnydd o ffurf amhersonol a thrydydd person y ferf (e.e. Awgryma, Pwysleisia) -drwy ddefnyddio sesiynau Cymraeg i Bawb. 
	Rydw i wedi defnyddio mwy o geiriau ffurf amhersonol a thrydydd person y ferf.



Yn yr aseiniad yma, byddaf yn dangos fy nealltwriaeth o rôl cydlynydd Mathemateg a Rhifedd mewn ysgolion trwy drafod damcaniaethwyr perthnasol, fy myfyrdodau a’m dealltwriaeth ymarferol, a’r cyfyngiadau a’r rhwystrau y gallant eu hwynebu. Cafodd y Fframwaith Llythrennedd a Rhifedd (FfLlRh) ei chreu fel offeryn i helpu gyda chynllunio Cwricwlwm i Gymru (Llywodraeth Cymru, 2013). Pwrpas y FfLlRh oedd codi safonau mewn sgiliau Llythrennedd a Rhifedd disgyblion a dylid cael ei defnyddio er mwyn cynyddu datblygiad sgiliau llythrennedd a rhifedd ar draws y cwricwlwm ac i asesu dilyniant y sgiliau yma (Llywodraeth Cymru, 2013). Rhywbeth arall sydd wedi newid o’r hen gwricwlwm i’r cwricwlwm newydd yw pum hyfedredd. Yn yr hen gwricwlwm, roedd llawer o bwysau ar beth sydd yn cael ei addysgu yn Fathemateg tra bod y pwysau yn y cwricwlwm newydd ar beth a sut mae Mathemateg yn cael ei addysgu (Evans, 2022). Y pum hyfedredd yma yw dealltwriaeth gysyniadol, cyfathrebu â symbolau, cymhwysedd strategol, rhesymu rhesymegol a rhuglder. Dywed Llywodraeth Cymru (2020) er mwyn wneud cynnydd ym Maes Dysgu a Phrofiad Mathemateg a Rhifedd, mae angen datblygu’r pum hyfedredd yn gysylltiedig â rhyngddibynnol i ddisgyblion. Mae PISA yn rhaglen asesu disgyblion rhyngwladol sy'n asesu'r wybodaeth a'r sgiliau yr ystyrir yn hanfodol ar gyfer cymryd rhan mewn bywyd cymdeithasol ac economaidd, yn enwedig ym meysydd gwyddoniaeth, mathemateg a darllen (Ingram et al., 2023). Wrth edrych ar ganlyniadau PISA, gallwn weld bod Cymru ar eu tu ôl i gymharu gyda gwelydd arall yn y Deyrnas Unedig yn y pynciau Mathemateg, Gwyddoniaeth a darllen (Ingram et al., 2023). Gwelwn hefyd bod Cymru yn cael y canlyniadau isaf ar gyfer bron pob is-faes mewn Mathemateg.

Trwy gydol yr aseiniad yma, byddaf yn cyfeirio at fy ysgol ymarfer dysgu fel ysgol A i sicrhau fy mod yn dilyn canllawiau BERA i gadw preifatrwydd a chyfrinachedd yr ysgol (BERA, 2024). Roedd y cydlynydd Mathemateg a Rhifedd ysgol A yn gyfrifol am godi safonau mewn Mathemateg a Rhifedd trwy gynllunio, addysgu ac asesu effeithiol, cefnogi ac arwain athrawon arall yn yr ysgol, trefnu adnoddau a hyfforddiant, datblygu strategaethau a hyrwyddo agwedd bositif tuag at Fathemateg a Rhifedd ar draws yr ysgol. Roedd y cydlynydd yn ysgol A yn cefnogi ac arwain athrawon arall trwy drefnu cyfarfodydd yn wythnosol, ymweld ac arsylwi gwersi a rhoi cefnogaeth i bawb. Yn ogystal, cydweithiodd â'r tîm arweinyddiaeth i godi safonau mathemateg yn gyffredinol, trafododd arferion gorau, ac archwiliodd ganlyniadau asesu i bennu anghenion y disgyblion. Ar ddiwrnod hyfforddiant mewn swydd, cynhaliodd y cydlynydd mathemateg a rhifedd gyflwyniad am yr adnoddau a'r hyfforddiant sydd ar gael i helpu staff. Yn ychwanegol, esboniodd a dangosodd ef ymyrraeth newydd ar gyfer disgyblion. Pwrpas yr ymyrraeth yma oedd annog athrawon a disgyblion i siarad a thrafod am Fathemateg yn gadarnhaol. Gall athrawon wneud hyn trwy ddilyn y pedwar cam yn yr acronym ‘TOLD’ (Mulholland, 2022). Golyga hyn ‘Take part’, ‘Opportunities’, ‘Links’ and ‘Debate’. Wrth hyn, dysgais fod angen sicrhau bod pob disgybl yn cymryd rhan ac yn ymgysylltu yn y wers ac mae angen sicrhau bod disgyblion yn cael digon o gyfleodd i gael trafodaethau cyfoethog am Fathemateg. Ymhellach, gall cysylltu syniadau disgyblion tuag at ei gilydd helpu gydag ymestyn eu meddwl o amgylch syniadau Mathemateg ac yn olaf, gall dadl hefyd ymestyn meddylfryd disgyblion am syniadau yn Fathemateg oherwydd mae’n caniatáu trafodaethau i gymryd lle ble gall disgyblion rhannu eu barn (Mulholland, 2022). Mae hyn yn cyd-fynd gyda’r pedwar diben yn Gwricwlwm i Gymru oherwydd drwy annog disgyblion i fod yn ddysgwyr uchelgeisiol a galluog gan fod y diben yma eisiau disgyblion i ddeall sut i ddehongli data a chymhwyso cysyniadau mathemateg (Llywodraeth Cymru, 2022). Wrth edrych ar astudiaeth achos Estyn (2024), gallwn weld bod yr ysgol wedi darganfod trwy chwarae gemau Mathemateg fel dartiau a monopoli, mae hyn wedi creu agwedd gadarnhaol tuag at Fathemateg a Rhifedd. Mae hefyd wedi codi ymwybyddiaeth pawb o bwysigrwydd rhifedd. Rheswm posibl am hyn yw bod gan y disgyblion a’r staff gwell dealltwriaeth o bwysigrwydd Mathemateg a Rhifedd yn y byd go iawn.

Mae’r cydlynydd Mathemateg a Rhifedd hefyd yn gyfrifol am asesu disgyblion, gan gynnwys cynllunio a monitro asesiad ffurfiannol yn yr ysgol. Dywed Black a Wiliam (1998) y bydd cynnydd disgyblion yn cynyddu yn sylweddol os bydd asesiad ffurfiannol yn cael ei gynnal. Asesiad ffurfiannol yw gwerthusiad parhaus, ar y pryd sydd yn helpu athrawon a disgyblion i ddeall sut mae’r ddysgu yn mynd a beth sydd angen ei wneud i wella (Black a Wiliam, 1998). O ganlyniad, trwy ymgorffori asesu ffurfiannol fel elfen sylfaenol o'r broses addysgu, gall y cydlynydd sicrhau bod pob disgybl yn cael cyfle i symud ymlaen trwy adborth adeiladol a chyfranogiad ystyrlon.

Mae’n bwysig cydnabod y rhwystrau posibl sy’n gallu codi wrth fod yn gydlynydd Mathemateg a Rhifedd megis disgyblion dim yn derbyn cefnogaeth adref neu athrawon yn ddihyder wrth addysgu Mathemateg neu Rifedd (National Numeracy, 2023). Rwyf wedi gweld yn uniongyrchol ar leoliad sut y gall agwedd negyddol tuag at fathemateg gartref effeithio ar blentyn. Roedd merch a oedd â sgiliau mathemateg ragorol, ond roedd hi'n brin o hyder, pan ddaeth hyn at ei mam, atebodd ei mam “Oh I’m not surprised, she probably follows after me and my maths skills aren’t very good” (Person A, 2022). Er bod gan ei phlentyn sgiliau mathemateg ragorol, roedd ei hyder wedi cael ei daro gan glywed ei mam yn siarad yn ddrwg am y pwnc. Er mwyn goresgyn hyn, gweithiodd yr athrawes a minnau'n galed i adeiladu ei hyder yn y pwnc. Gwnaethom hyn trwy droi ateb anghywir yn brofiad cadarnhaol trwy fynd gam wrth gam trwy'r hyn a wnaethant yn gywir a'r camgymeriadau a wnaeth i gael yr ateb anghywir. Gwelais fod hyn yn lleihau embaras o gael ateb anghywir. Arfer cyffredin yr hoffwn ei gymryd yn fy mlwyddyn gyntaf o addysgu yw canolbwyntio mwy ar sut i ddod o hyd i'r ateb i gwestiwn mathemateg a rhifedd, yn hytrach na chanolbwyntio ar yr ateb yn unig. Gall hyn wneud y gwersi yn fwy disgyrsiol a all adeiladu eu hyder ymhellach (Gundersen a Russo, 2017). Gallai ateb arall i hyn fod i'r cydlynydd gael cyfarfod gyda'r holl rieni i esbonio sut nad oes angen trosglwyddo eu profiadau negyddol i'w plant. O fewn y cyfarfod hwn, gallai'r cydlynydd hefyd esbonio pwysigrwydd mathemateg mewn bywyd bob dydd a hyd yn oed ddarparu cefnogaeth i'r rhieni sydd wedi cael profiad negyddol gyda’r pwnc.

Rhwystr arall y gall cydlynydd Mathemateg a Rhifedd ei ddarganfod yw diffyg hyder athrawon wrth addysgu'r pwnc. Canfuwyd bod gan 43% o athrawon dan hyfforddiant ddiffyg hyder neu sgiliau Mathemateg neu'r ddau ac mae gan 31% agwedd negyddol tuag at y pwnc (National Numeracy, 2023). Yna gellid cario hyn i'w gyrfa addysgu ac o bosibl ei drosglwyddo i'w disgyblion. Er mwyn sicrhau nad yw hyn yn digwydd, rhaid i athrawon dderbyn cyfleoedd datblygiad proffesiynol cyson sy'n magu hyder yn y pwnc penodol hwnnw. Gall y cydlynydd drefnu'r rhain. Trwy dorri'r cylch o agweddau Mathemateg a rhifedd negyddol, bydd disgyblion yn cael amgylchedd mwy cefnogol lle gall athrawon fynegi a rhannu eu cariad at y pwnc (National Numeracy, 2023). Gallai dull amgen fod i'r athrawon arsylwi athrawon mwy hyderus gan mai arsylwi yw'r gweithgaredd sefydlu mwyaf defnyddiol i athrawon sydd newydd graddio (National Education Union, 2024).

I gloi, mae rôl y cydlynydd Mathemateg a Rhifedd yn hollbwysig i ysgolion er mwyn codi safonau mewn Mathemateg a Rhifedd, cefnogi ac arwain athrawon arall, trefnu adnoddau a hyfforddiant, datblygu strategaethau a hyrwyddo agwedd bositif. Trwy fy mhrofiad yn ysgol A, dysgais sut mae cydlynydd yn wneud y pethau yma o ddydd i ddydd gan ddefnyddio dulliau effeithiol megis asesu ffurfiannol, ymyrraeth a datblygiad proffesiynol. Yn ôl damcaniaethwyr fel Black a Wiliam, yn ogystal ag astudiaethau achos Estyn, mae strategaethau cydweithredol a strategol yn hanfodol i lwyddiant disgyblion. Trwy gydol yr aseiniad yma a’r cyfarfodydd gyda’r cydlynydd Mathemateg a Rhifedd yn ysgol A, rydw i wedi cyrraedd y safonau ‘Cynnydd mewn dysgu’ a ‘Cefnogi a datblygu eraill’ (Prifysgol Bangor, 2021). Un o brif swyddi cydlynydd Mathemateg a Rhifedd yw sicrhau bod cynnydd mewn dysgu ac rydw i’n credu fy mod wedi dysgu mwy am sut mae’r cydlynydd yn wneud hyn. O ran cefnogi a datblygu eraill, dysgais sut mae’r cydlynydd yn datblygu staff yr ysgol a disgyblion ac felly rydw i wedi dysgu sut gallaf ddatblygu eraill yn y dyfodol.

